**Îndrumarul privind problemele de mediu care trebuie analizate în Raportul privind impactul asupra mediului întocmit pentru proiectul proiectul „Construire centrala electrica eoliana – Pechea 2 (turbine eoliene, drumuri interioare, racord electric turbine, platforme tehnologice, organizare de santier) si servitute de trecere subterana/de suprafata/aeriana”, propus a fi amplasat în extravilan com. Pechea, jud. Galaţi,**

**titular S.C. SMART POWER GENERATION BETA S.R.L.**

**Afişat în data de 25.03.20.2022**

***1.Raportul privind impactul asupra mediului*** va respecta conţinutul – cadru prevăzut în Anexa nr. 4, din Legea nr. 292/2018, privind evaluarea impactului anumitor proiecte publice şi private. Aspectele care sunt necesare a fi tratate cu precădere sunt:

* descrierea proiectului cu prezentarea tuturor lucrărilor şi a soluţiilor tehnologice ce urmează a fi aplicate în cadrul proiectului inclusiv instalaţii şi echipamente (descrierea caracteristicilor fizice ale întregului proiect şi a cerinţelor de amenajare a terenului în timpul etapelor de construcţie, funcţionare, dezafectare, a modului de construcţie, natura şi cantitatea materialelor şi substanţelor utilizate inclusiv a materialelor explozibile, dacă este cazul, a consumurilor de materii prime, lucrari pentru fundatii, platforme, drumuri de exploatare, drumuri de acces, organizarea de şantier, prezentarea soluţiei racordului la sistemul energetic naţional, volumul de lucrări de artă necesare: podeţe, consolidări de maluri, ameliorarea ravenelor, amenajarea cursurilor de ape pluviale, descrierea modului în care se vor realiza tăierile de arbori pentru realizarea proiectului, după caz, **descrierea lucrărilor de subtraversare/ supratraversare a drumurilor comunale/judetene/nationate, a căilor ferate şi a cursurilor de apă**; Masuri propuse la incetarea activitatii.
* se vor prezenta caracteristicile fizice ale întregului proiect precum și cerințele privind utilizarea terenurilor în cursul fazelor de construire și funcționare;
* se vor prezenta principalele caracteristici ale etapei de funcţionare a proiectului (de exemplu: energia utilizată, natura şi cantitatea materialelor şi resursele naturale utilizate, inclusiv apa, terenurile, solul şi biodiversitatea);
* se vor descrie aspectele relevante ale stării actuale a mediului (scenariul de bază) şi o descriere scurtă a evoluţiei sale probabile în cazul în care proiectul nu este implementat, în măsura în care schimbările naturale faţă de scenariul de bază pot fi evaluate prin depunerea de eforturi acceptabile, pe baza informaţiilor privind mediul şi a cunoştinţelor ştiinţifice disponibile; De asemenea, este necesar sa fie descrise principalele alternative studiate în cadrul proiectului, inclusiv alternativa 0 şi justificarea alegerii variantei propuse din punct de vedere al protecţiei mediului.
* folosinţa actuală a terenului pe care urmează a se realiza proiectul şi folosinţa actuală a terenurilor învecinate cu precizarea distanţelor faţă de zonele locuite şi a măsurilor luate pentru siguranţa populaţiei din zonă şi date despre ariile naturale protejate din zona amplasamentului;
* **descrierea organizării de şantier inclusiv menţionarea coordonatelor Stereo 70 ale acesteia** (suprafeţe ce vor fi ocupate temporar şi definitiv, construcţii temporare, instalaţii care se regăsesc în cadrul organizării de şantier, instalaţii privind protecţia factorilor de mediu din cadrul organizarii de şantier, drumuri necesare, gestiune deşeuri, impact asupra factorilor de mediu);
* descrierea surselor de poluanţi atmosferici, caracterizarea poluanţilor (debite masice, concentraţii în emisii) şi a metodologiilor de calcul emisii poluanţi cu referire la actele normative care le aproba; rezultatele calculelor se vor compara cu limitele maxime admise din normativele de mediu în vigoare;
* estimarea, în funcție de tip și cantitate, a reziduurilor și emisiilor preconizate (de exemplu, poluarea apei, aerului, solului și subsolului, zgomot, vibrații, lumină, căldură, radiații etc.), precum și cantitățile și tipurile de reziduuri produse pe parcursul etapelor de construire și funcționare;
* descrierea surselor de generare a apelor uzate precum şi sistemele de colectare a apelor uzate, locul de evacuare a apelor uzate neepurate/epurate;
* descrierea surselor de poluare a solului, tipuri si cantitati/concentraţii estimate de poluanţi;
* prezentarea modului de gestionare a deşeurilor cu menţionarea codurilor acestora, pentru toate tipurile de deşeuri generate, cantitatea estimata pe fiecare tip de deşeu generat, precum şi modul de valorificare/eliminare a acestora;
* descrierea principalelor caracteristici ale etapei de funcționare a proiectului (în special, orice proces de producție), de exemplu, necesarul de energie și energia utilizată, natura și cantitatea materialelor și resursele naturale utilizate (inclusiv apa, terenurile, solul și biodiversitatea);
* descrierea efectelor semnificative directe şi indirecte, secundare, cumulative, pe termen scurt, mediu si lung, permanente si temporare, pozitive şi negative ale mediului, precum şi metodele de prognoză utilizate în evaluarea efectelor asupra mediului;
* cumularea efectelor cu cele ale altor proiecte existente și/sau aprobate, ținând seama de orice probleme ecologice existente legate de zone cu o importanță deosebită din punctul de vedere al mediului, care ar putea fi afectate, sau de utilizarea resurselor naturale;
* descrierea impactului proiectului asupra climei (de exemplu, natura și amploarea emisiilor de gaze cu efect de seră) și vulnerabilitatea proiectului la schimbările climatice;
* descrierea modului în care se va asigura protecţia calităţii factorilor de mediu în corelare cu toate lucrările ce se vor realiza, ţinând cont de caracteristicile amplasamentului. Se va analiza gradul de suportabilitate a zonei ţinând cont de faptul că în zonă urmează să se dezvolte şi alte proiecte care vizează parcuri eoliene.
* descrierea factorilor prevăzuți la articolul 3, alineatul (1), al Directivei 2011/92/U.E., susceptibili de a fi afectați de proiect: populația, sănătatea umană, biodiversitatea (de exemplu, fauna și flora), terenurile (de exemplu, ocuparea terenurilor), solul (de exemplu, materia organică, eroziunea, tasarea, impermeabilizarea), apa (de exemplu, schimbările hidromorfologice, cantitatea și calitatea), aerul, clima (de exemplu, emisiile de gaze cu efect de seră, impacturile relevante pentru adaptare), bunurile materiale, patrimoniul cultural, inclusiv aspectele arhitecturale și cele arheologice, și peisajul;
* prezentarea măsurilor propuse pentru prevenirea/reducerea efectelor negative semnificative asupra mediului si efectul implementării acestora, în timpul realizării, în timpul exploatării proiectului şi pentru închidere/demolare/dezafectare şi reabilitarea terenului în vederea utilizării ulterioare precum și o prezentare a principalelor incertitudini existente;
* descrierea alternativelor rezonabile identificate (de exemplu, în termeni de concepție, tehnologie, amplasare, dimensiune și anvergură a proiectului) analizate de către inițiatorul proiectului, relevante pentru proiectul propus, precum și caracteristicile specifice ale proiectului și indicarea principalelor motive care stau la baza alegerii făcute, inclusiv o comparație a efectelor asupra mediului;
* prezentarea comparativă a impactului asupra mediului a fiecărei alternative ce a stat la baza alegerii opţiunii finale;
* identificarea zonelor de protecţie sanitară şi perimetrele de protecţie hidrogeologică în jurul surselor de apă, după caz;
* descrierea efectelor negative semnificative preconizate ale proiectului asupra mediului, determinate de vulnerabilitatea proiectului în fața riscurilor de accidente majore și/sau dezastre relevante pentru proiectul în cauză. Informațiile pertinente disponibile, obținute ca urmare a evaluărilor de risc efectuate în temeiul altor dispoziții juridice din dreptul Uniunii. Dacă este cazul, această descriere ar trebui să includă măsurile avute în vedere pentru prevenirea sau atenuarea efectelor negative semnificative asupra mediului ale acestor evenimente, precum și detalii privind gradul de pregătire și reacția propusă în astfel de situații de urgență.
* descrierea măsurilor avute în vedere pentru evitarea unor efecte negative semnificative asupra mediului în cazul sistării temporare a activităţii, având în vedere obligaţia titularului proiectului de a prevedea aceste măsuri în perioada de funcţionare;
* întocmirea planului de monitorizare a mediului pe faze de realizare şi funcţionare a investiţiei cu indicarea: parametrilor, periodicităţii si amplasamentelor alese pentru monitorizarea fiecărui factor de mediu. Monitorizarea efectelor lucrărilor asupra factorilor de mediu va cuprinde toate prevederile curente cu privire la protecţia mediului pentru lucrări de construcţii, prevederi ce vor fi adaptate condiţiilor concrete ale amplasamentului. Planul de monitorizare va cuprinde obligatoriu etapele de pregătire a execuţiei lucrărilor, de execuţie a lucrărilor, cât şi a celor prevăzute pentru post execuţie. Planul de monitorizare va fi actualizat pe întreaga durată a desfăşurării lucrărilor proiectate, cat şi în urma acestora, până la obţinerea unei stări de echilibru a ecosistemelor din zona proiectului.
* concluziile R.I.M. vor fi prezentate pe faze de execuţie şi de funcţionare a proiectului şi vor evidenţia modul în care se proiectul respectă condiţiile de ordin tehnic ce reies din actele normative specifice, condiţiile impuse prin legislaţia specifică din domeniul calităţii aerului, managementul apei, managementul deşeurilor, zgomot, protecţia naturii şi în ceea ce priveşte închiderea/dezfectarea/demolarea respectiv refacerea stării iniţiale a amplasamentului în vederea utilizării ulterioare a terenului;
* listă de referință care să detalieze sursele utilizate pentru descrierile și evaluările incluse în raport.

***Rezumatul netehnic*** al Raportului privind evaluarea impactului asupra mediului (R.I.M.), ***document separat fată de RIM***, va exprima în limbaj netehnic informaţiile furnizate în cadrul R.I.M., respectând ordinea si titulatura capitolelor prezente în raport.

**Raportul privind impactul asupra mediului şi Rezumatul netehnic** vor fi elaborate cu respectarea prevederilor art. 12, din Legea nr. 292/2018, privind evaluarea impactului anumitor proiecte publice şi private de către persoane fizice sau juridice atestate conform prevederilor legale şi **vor fi transmise concomitent la A.P.M. Galaţi, fiecare pe suport de hârtie şi în format electronic**.